CELEX: 62017TA0667
Language: bg
Date: 2019-01-31 00:00:00
Title: Дело T-667/17: Решение на Общия съд от 31 януари 2019 г. — Alkarim for Trade and Industry/Съвет (Обща външна политика и политика на сигурност — Ограничителни мерки срещу Сирия — Замразяване на финансови средства — Грешка в преценката — Изменение във времето на действието на отмяна)

18.3.2019   
            
            
               BG
            
            
               Официален вестник на Европейския съюз
            
            
               C 103/33
            
         
      Решение на Общия съд от 31 януари 2019 г. — Alkarim for Trade and Industry/Съвет
      (Дело T-667/17) (1)
      
      ((Обща външна политика и политика на сигурност - Ограничителни мерки срещу Сирия - Замразяване на финансови средства - Грешка в преценката - Изменение във времето на действието на отмяна))
      (2019/C 103/43)
      Език на производството: френски
      
         Страни
      
      
         Жалбоподател: Alkarim for Trade and Industry LLC (Тал Курди, Сирия) (представители: J.-P. Buyle и L. Cloquet, адвокати)
      
         Ответник: Съвет на Европейския съюз (представители: V. Piessevaux и A. Limonet)
      
         Предмет
      
      Искане на основание член 263 ДФЕС за отмяната на Решение за изпълнение (ОВППС) 2017/1245 от 10 юли 2017 година за прилагане на Решение 2013/255/ОВППС относно ограничителни мерки срещу Сирия (ОВ L 178, 2017 г., стр. 13), на Регламент за изпълнение (ЕС) 2017/1241 на Съвета от 10 юли 2017 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 178, 2017 г., стр. 1), Решение (ОВППС) 2018/778 на Съвета от 28 май 2018 година за изменение на Решение 2013/255/ОВППС относно ограничителни мерки срещу Сирия (ОВ L 131, 2018 г., стр. 16), и на Регламент за изпълнение (ЕС) 2018/774 на Съвета от 28 май 2018 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 131, 2018 г., стр. 1), доколкото тези актове засягат жалбоподателя
      
         Диспозитив
      
      
                  1)
               
               
                  Отменя Решение за изпълнение (ОВППС) 2017/1245 на Съвета от 10 юли 2017 година за прилагане на Решение 2013/255/ОВППС относно ограничителни мерки срещу Сирия, Решение (ОВППС) 2018/778 на Съвета от 28 май 2018 година за изменение на Решение 2013/255/ОВППС относно ограничителни мерки срещу Сирия и Регламент (ЕС) № 36/2012 относно ограничителни мерки с оглед на положението в Сирия и за отмяна на Регламент (ЕС) № 442/2011, изменен на последно място с Регламент за изпълнение (ЕС) 2017/1241 на Съвета от 10 юли 2017 година за прилагане на Регламент (ЕС) № 36/2012 относно ограничителни мерки с оглед на положението в Сирия и с Регламент за изпълнение (ЕС) 2018/774 на Съвета от 28 май 2018 година за прилагане на Регламент (ЕС) № 36/2012 относно ограничителни мерки с оглед на положението в Сирия, в частта им, в която те се отнасят до Alkarim for Trade and Industry LLC.
               
            
                  2)
               
               
                  Действието на Решение за изпълнение 2017/1245 и на Решение 2018/778 се запазва спрямо Alkarim for Trade and Industry до датата на изтичане на срока за обжалване или, ако бъде подадена жалба в рамките на този срок, до евентуалното отхвърляне на същата.
               
            
                  3)
               
               
                  Съветът на Европейския съюз понася, наред с направените от него съдебни разноски, и тези на Alkarim for Trade and Industry.
               
            
         (1)  ОВ C 437, 18.12.2017 г.